О Д Л У К А

О ВОДОВОДУ И КАНАЛИЗАЦИЈИ

(''Службени лист града Ниша'', број 89/2005-пречишћен текст)

I ОПШТЕ ОДРЕДБЕ

Члан 1

Овом одлуком се прописују услови и начин организовања послова у вршењу комуналних делатности пречишћавања и дистрибуције воде (у даљем тексту: испорука воде) и пречишћавања и одвођења атмосферских и отпадних вода (у даљем тексту: одвођење вода), права и обавезе предузећа које обавља ову комуналну делатност, права и обавеза корисника услуга, цена комуналне услуге и начин наплате, услови за ускраћивање испоруке воде, изградња, реконструкција и одржавање објеката за водоснабдевање и канализацију, обавезе и овлашћења органа града и предузећа у случајевима прекида и поремећаја у испоруци воде и послови надзора.

Члан 2

Пречишћавање и дистрибуција воде је сакупљање, прерада, односно пречишћавање воде и испорука воде корисницима за пиће и друге потребе, водоводном мрежом до мерног инструмента потрошача.

Члан 3

Пречишћавање и одвођење атмосферских и отпадних вода је сакупљање и уклањање отпадних, атмосферских и површинских вода са јавних површина канализацијом, одводним каналима, дренажом или на други начин, њихово пречишћавање и испуштање из мреже, одржавање канализационе мреже, канала, сливника и других објеката за уклањање вода, чишћење септичких јама, као и сакупљање искоришћених вода од прикључка потрошача на уличну мрежу и одвођење канализационом мрежом.

Члан 4

Комуналне делатности пречишћавања и дистрибуције воде и пречишћавања и одвођења атмосферских и отпадних вода обавља Јавно комунално предузеће за водовод и канализацију Наиссус Ниш, које је град основао за обављање ових комуналних делатности.

Поједини послови у оквиру делатности из става 1 овог члана могу се поверити другом предузећу, правном лицу или предузетнику на начин прописан законом, Одлуком о комуналним делатностима и нормативним актима предузећа.

Члан 6

Пречишћавање и дистибуција воде и одвођење атмосферских и отпадних вода врши се преко одговарајућих техничких система, који представљају техничко-технолошку целину, односно преко јавног водовода и јавне канализације.

Члан 7

Технички систем за испоруку воде представљају следећа постројења и уређаји:

1. изворишта са објектима и опремом,

2. транспортни цевоводи,

3. постројења за пречишћавање воде,

4. уређаји за потискивање воде (црпне станице),

5. резервоари,

6. водоводна мрежа,

7. прикључци до мерног уређаја корисника,

8. окна за мерни уређај,

9. уређаји за мерење количине испоручене воде (у даљем тексту: водомери),

10. кућне инсталације.

Постројења и уређаји из става 1 овог члана тачке од 1 до 7 чине јавни водовод.

Постројења и уређаји из става 1 овог члана тачке од 8 до 10 чине унутрашње инсталације.

О одржавању јавног водовода стара се ЈКП ''Наиссус'' Ниш, а о одржавању унутрашњих инсталација корисник.

Члан 10

Управни одбор предузећа из члана 4 ове одлуке Правилником ближе одређује техничке системе за прераду и дистрибуцију воде и одвођење отпадних вода, начин прикључења и техничке услове за прикључење кућних инсталација корисника на јавни водовод и јавну канализацију и друге техничке услове за испоруку воде и одвођење отпадних вода.

Правилник из става 1 овог члана доноси се уз сагласност надлежног органа оснивача.

III ПРАВА И ОБАВЕЗЕ ПРЕДУЗЕЋА

Члан 11

Предузеће обезбеђује трајну и несметану прераду и дистрибуцију воде и одвођење атмосферских и отпадних вода, и дужно је да:

1. примењује техничке услове прописане посебним правилником из члана 10 ове одлуке;

2. одржава постројења и уређаје јавног водовода и јавне канализације;

3. одржава и контролише исправност водомера и уређаја за мерење количине испуштене воде, а на терет корисника;

4. врши прикључење кућних инсталација на јавни водовод и јавну канализацију ако су испуњени услови предвиђени правилником из члана 10 ове одлуке;

5. ватрогасним јединицама, односно друштвима достави договорени план хидраната на водоводној мрежи;

6. обезбеђује испоруку воде за заједничке потребе (гашење пожара и снабдевање водом за пиће путем јавних чесми);

7. обезбеђује испоруку воде за друге потребе (технолошка вода) уколико за то постоје техничке могућности;

8. стално контролише састав испуштених вода и по потреби предузима одговарајуће мере;

9. отклони трагове изливених отпадних вода са јавних површина у случају хаварија на јавним канализационим водовима;

10. планира и усклађује своје планове са планским документима града Ниша;

11. предузима оперативне мере из члане 29 Одлуке о комуналним делатностима;

12. обавештава кориснике услуга и управу надлежну за комуналне делатности о прекиду у пружању услуга, који је последица реконструкције водовода или других радова, најкасније 24 сата пре наступања прекида;

13. обезбеђује привремено снабдевање корисника водом за пиће из цистерни ако прекид у снабдевању траје дуже од 12 сати;

14. решава о приговору корисника услуга у року од осам дана од дана његовог подношења;

15. даје сагласност за извођење комуналних и других радова када се исти изводе у непосредној близини, изнад или испод комуналних објеката (цевоводи, друга постројења и уређаји), а који су предузећу поверени на управљање;

16. даје сагласност инвеститору о могућностима за прикључење на водоводну мрежу пре почетка израде техничке документације за прикључење објекта.

Предузеће има право:

1) на привремено искључење корисника услуге у случајевима прописаним законом и овом одлуком;

2) на накнаду за пружене комуналне услуге;

3) да одреди однос потрошње воде стамбеног и пословног простора, зависно од делатности, ако корисник нема техничке услове за посебан водомер.

Члан 13

Кориснику није дозвољено да:

1. самовољно поправља водомер, да преузима било какве друге интервенције нити да ангажује друго лице, осим предузећа;

2. се самовољно прикључи на технички систем;

3. користи јавне водоводне инсталације за уземљење електричних инсталација и уређаја;

4. употреби затварач испред водомера, осим у случају пожара или хаварије, с тим да о томе одмах обавести предузеће;

5. јавну канализацију отпадних вода користи за одвођење опасних, штетних и експлозивних материја.

Постојање забране из става 1 овог члана утврђује предузеће из члана 4 ове одлуке, о чему обавештава управу надлежну за инспекцијске послове.

Члан 27

Предузеће ће привремено ускратити пружање комуналних услуга испоруке воде и одвођења вода корисницима у следећим случајевима:

1. када корисник или друго неовлашћено лице предузима било какве радње на прикључку,

2. када се на водоводном прикључку појави електрични напон,

3. када су кућне инсталације у таквом стању да њихово даље функционисање представља опасност по живот и здравље људи, односно може проузроковати штету на материјалним добрима или угрозити пружање комуналних услуга другим корисницима,

4. када корисник прикључи локални водовод, односно сопствени систем за водоснабдевање на јавни водовод,

5. када се корисник не придржава мера штедње прописаних у складу са чланом 40 ове одлуке.

У случајевима из става 1 овог члана, предузеће је обавезно да у складу са техничким условима, без одлагања искључи корисника из система јавног водовода или јавне канализације и да се о разлозима искључења, у року од 24 сата, обавести управа надлежна за инспекцијске послове.

Члан 34

Предузеће из члана 4 ове одлуке врши поправке, одржавање и планске ремонте, у случају квара и оштећења на овим објектима.

Предузеће одржава у функционалном стању све објекте канализације на територији града и на ван градском подручју, и то до првог (граничног) ревизионог шахта у оквиру канализационог прикључка.

О одржавању функционалности и оправци дворишних, сабирних и унутрашњих зградних инсталација у граничном ревизионом шахту стара се корисник.

Код кварова на водоводној и канализационој мрежи и прикључцима, предузеће може вршити раскопавање коловоза и других јавних површина, без претходно прибављеног одобрења за раскопавање, али уз обавештење управе надлежне за инспекцијске послове о почетку и завршетку раскопавања, уз обавезу да раскопану површину доведе у првобитно стање.

Члан 36

Уколико у појединим деловима града није изграђена канализација, може се одобрити изградња септичких јама.

Власник, односно корисник зграде је дужан да о свом трошку, уз одобрење надлежне управе изгради септичку јаму.

Власник оваквог објеката је дужан да у року од 6 месеци од стварања услова за прикључење на канализацију септичку јаму очисти и затрпа.

Члан 38

Место за испуштање фекалија у јавну канализацију одређује управа надлежна за комуналне делатности на захтев ЈКП Медиана, које уз захтев подноси мишљење санитарне инспекције и предузећа коме су поверени послови водовода и канализације.

Члан 40

Ради спречавања поремећаја у водоснабдевању и заштите јавног водовода, а у циљу обезбеђивања континуитета у испоруци воде, градоначелник града, ценећи хидролошку ситуацију, капацитет водоснабдевања, стање водоводних објеката, категорију корисника и њихово учешће у потрошњи воде и друге критеријуме који утичу на водоснабдевање, може донети наредбу о рационалној потрошњи воде.

Наредбом о рационалној потрошњи воде градоначелник града може предузети следеће мере:

- да одреди мању потрошњу воде од норматива утврђеног овом одлуком, по категоријама корисника;

- да наложи прекид у испоруци воде корисницима који воду ненаменски користе или је користе у технолошке сврхе;

- да утврди временски интервал у току једног дана, када се неће вршити испорука воде одређеним категоријама корисника;

- и друге неопходне мере, које су утврђене законом и Одлуком о комуналним делатностима.

О извршењу мера наложених наредбом стараће се ресорне управе и ЈКП ''Наиссус''

Ниш.

Члан 41

У случају поремећаја или прекида у испоруци воде, услед више силе или других разлога који се нису могли спречити или предвидети, предузеће је дужно да без одлагања предузме оперативне мере прописане законом и одлуком Скупштине града.

Уколико предузеће и поред предузетих мера није у могућности да испоручи воду, управа надлежна за комуналне делатности утврђује ред првенства у снабдевању корисника водом.

Првенство у снабдевању водом имају државне болнице и клинике, дечије установе, пекаре, млекаре, школе, факултети и војни објекти.

Члан 42

У случају да се предузеће не придржава Одлуке о минимуму процеса рада за време штрајка у јавним комуналним предузећима, а услед тога би могла настати непосредна опасност или изузетно тешке последице за живот и здравље људи и безбедност људи и имовине, надлежни орган града на предлог управе надлежне за комуналне делатности прописује мере из члана 33 Одлуке о комуналним делатностима.

IX НАДЗОР

Члан 43

Надзор над применом ове одлуке и надзор над законитошћу рада предузећа, које обавља ову комуналну делатност, врши управа надлежна за комуналне делатности.

X КАЗНЕНЕ ОДРЕДБЕ

Члан 45

Новчаном казном од од 10.000 до 200.000 динара казниће се за прекршај предузеће ако:

1. не примењује техничке услове прописане посебним правилником из члана 10 ове одлуке (члан 11 тачка 1);

2. не одржава постројења и уређаје јавног водовода и јавне канализације (члан 11 тачка 2);

3. не одржава и контролише исправност водомера и уређаја за мерење количине испуштене воде, а на терет корисника (члан 11 тачка 3);

4. не врши прикључење кућних инсталација на јавни водовод и јавну канализацију, ако су испуњени услови из члана 10 ове одлуке (члан 11 тачка 4);

5. ватрогасним јединицама, односно друштвима не достави договорени план хидраната на водоводној мрежи (члан 11 тачка 5);

6. не обезбеђује испоруку воде за заједничке потребе (гашење пожара и снабдевање водом за пиће путем јавних чесми) (члан 11 тачка 6);

7. не обезбеђује испоруку воде за друге потребе (технолошка вода) уколико за то постоје техничке могућности (члан 11 тачка 7);

8. стално не контролише састав испуштених вода и по потреби предузима одговарајуће мере, по плану и динамици који се доставља управи надлежној за инспекцијске послове (члан 11 тачка 8);

9. не отклони трагове изливених отпадних вода са јавних површина (члан 11 тачка 9);

10. не планира и усклађује своје планове са планским документима града Ниша (члан 11 тачка 10);

11. не предузима оперативне мере из члана 29 Одлуке о комуналним делатностима (члан 11 тачка 11 и члан 40);

12. не обавештава кориснике услуга и управу надлежну за комуналне делатности о прекиду у пружању услуга, који је последица реконструкције водовода или других радова, најкасније 24 сата пре наступања прекида (члан 11 тачка 12);

13. не обезбеђује привремено снабдевање корисника водом за пиће из цистерни, ако прекид у снабдевању траје дуже од 12 сати (члан 11 тачка 13);

14. после отклањања узрока, због кога је дошло до привременог ускраћивања комуналних услуга, не настави пружање комуналних услуга одмах, а најкасније у року од 24 сата од пријаве да су разлози за искључење отклоњени (члан 29).

За прекршај из става 1 овог члана казниће се одговорно лице у предузећу новчаном казном од 500 до 25.000 динара.

Члан 46

Новчаном казном од 10.000 до 200.000 динара казниће се за прекршај корисник, правно лице и предузетник ако:

1. се самовољно прикључи на технички систем (члан 13 тачка 2),

2. не одржава инсталације водовода и канализације, окно за водомер и канализацију, сопствене уређаје за пречишћавање отпадних вода и септичке јаме (члан 12 тачка 1),

3. врши поправке или друге интервенције на водомеру (члан 13 тачка 1),

4. употреби затварач испред водомера, осим у случају пожара или хаварије, и о томе одмах не обавести предузеће (члан 13 тачка 4),

5. јавну канализацију користи за одвођење опасних, штетних и експлозивних материја (члан 13 тачка 5),

6. користи стамбени као пословни простор, а не затражи уградњу водомера, ако за то постоје технички услови (члан 12 тачка 7),

7. јавне водоводне инсталације користи за уземљење електричних инсталација и уређаја (члан 13 тачка 3),

8. не омогући очитавање водомера (члан 19 став 1),

9. септичку јаму редовно не одржава и благовремено не пријави чишћење (члан 37)

За прекршај из става 1 овог члана казниће се одговорно лице у правном лицу новчаном казном од 500 до 25.000 динара.

Новчаном казном у износу од 500 до 25.000 динара за прекршај из става 1 овог члана казниће се физичко лице.